Fluído corporal

Os fluídos corporais ou biofluídos son líquidos orixinados no interior do corpo das persoas vivas. Comprenden os fluídos que son excretados ou segregados do corpo e a auga corporal.

O compoñente predominante nos fluídos corporais é a auga. Aproximadamente do 60 ao 65% do corpo é auga, que está contida dentro das células (fluído intracelular) e o outro 35 a 40% está fóra das células (fluído extracelular), e este último comprende o fluído que está nos tecidos entre as células (fluído intersticial), a linfa e o sangue. Hai aproximadamente de 6 a 10 litros de linfa no corpo, e de 3,5 a 5 litros de sangue.

 Lista de fluídos corporais 
 Ácido gástrico, é ácido clorhídrico segregado polas células oxínticas ou parietais da parede do estómago 
 Bágoas, segregadas polas glándulas lacrimais para protexer o ollo
 Bile, segregada polo fígado, almacenada na vesícula biliar e vertida ao duodeno, que axuda a dixerir as graxas
 Cerume ou cera dos oídos
 Endolinfa e perilinfa do oído interno
 Esmegma, segregado na parte externa do pene entre glande e prepucio.
 Esputo, moco procedente das vías aéreas inferiores
 Exsudados, segregados por poros ou feridas
 Exaculado feminino, líquido expulsado durante o orgasmo das mulleres en certas ocasións 
 Feces, que poden ser moi líquidas en caso de diarrea
 Humor acuoso e humor vítreo do ollo
 Leite, líquido con que alimentan as crías os mamíferos
 Linfa circula dentro dos vasos do sistema linfático
 Líquido amniótico, que rodea o feto
 Líquido cefalorraquídeo que rodea o sistema nervioso central
 Líquido pericárdico, que rodea ao corazón e está dentro do pericardio
 Líquido peritoneal, líquido formado na cavidade abdominal para lubricar a superficie dos tecidos que tapizan as paredes abdominal e pelviana e cobren a maioría dos órganos do abdome.
 Líquido pleural dos pulmóns
 Líquido sinovial nas articulacións
 Moco (inclúe a drenaxe nasal e as flegmas)
 Plasma sanguíneo, é a parte líquida do sangue (sen células), e se non contén a proteína coagulante fibrina chámase soro sanguíneo
 Pus, líquido con residuos resultantes de infeccións
 Quilo, alimento totalmente dixerido na parte final do intestino delgado que pasa aos vasos linfáticos intestinais
 Quimo, alimento parcialmente dixerido que pasa do estómago ao duodeno
 Remelas ou lagañas dos ollos, formadas nas comisuras das pálpebras por secreción glandular
 Saliva, formada no caso humano por un 98% de auga, pero tamén contén sales, electrólitos, encimas e outras proteínas con función lubricante e encimática
 Sebo, graxa da pel producida polas glándulas sebáceas
 Seme, formado principalmente polas secrecións das glándulas prostática e seminais; só unha pequena fracción do volume do seme está ocupado polos espermatozoides
 Secreción vaxinal, serve de lubricación
 Suor segregado polas glándula sudorípara sobre a pel
 Urina, eliminada polos riles e formada por auga, sales, urea e outros residuos
 Vómito, é o líquido estomacal expulsado
 Zume gástrico, fluído dixestivo formado no estómago

Clasificándoos por tipos distinguimos os seguintes:
 Fluído intracelular
 Fluído extracelular
 Fluído intravascular (plasma sanguíneo)
 Fluído intersticial
 Fluído linfático (ás veces incluído dentro do fluído intersticial)
 Fluído transcelular

En plantas: Dentro das plantas circulan os zumes bruto e elaborado dentro dos vasos do xilema e floema, respectivamente. Os fluídos que expulsan denomínanse exsudados.

 Saúde 
En medicina os fluídos corporais poden servir para transmitir moitas doenzas. Ademais, as análises de mostras de fluídos corporais son moi importantes para o diagnóstico. As prácticas médicas, sanitarias e de hixiene modernas tratan os fluídos corporais como potencialmente contaminados.Packaging Guidelines for Clinical Samples - Retrieved 7 August 2014.specimen - www.thefreedictionary.com. Retrieved 7 August 2014

As mostras de fluídos corporais obtéñense xeralmente por algúns destes métodos:
 Mostras de sangue para análise de sangue, que pode ser:
 Sangue arterial, como as extraccións da arteria radial do brazo
 Sangue venoso
 Punción lumbar para extraer unha mostra de líquido cefaalorraquídeo
 Toracocentese para extraer fluído pleural
 Amniocentese para tomar mostras de fluído aminiótico.

 Teoría humoral 

Na ciencia médica anterior aos tempos modernos consideraba, xa desde a medicina hipocrática grega da Antigüidade, que os desequilibrios entre os fluídos corporais eran a causa das enfermidades e tamén orixinaban os catro temperamentos, que segundo o romano Galeno eran: colérico, flegmático, sanguíneo e melancólico. Estes fluídos, chamados humores, eran: bile (bile amarela), atrabile (bile negra), flegma e sangue. A medicina ayurvédica india tamén fala de humores corporais.

 Notas 

 Paul Spinrad. (1999) The RE/Search Guide to Bodily Fluids. Juno Books. ISBN 1-890451-04-5
 John Bourke. (1891)  Rites of All Nations. Washington, D.C.: W.H. Lowdermilk.

Categoría:Fluídos corporais